KÜTUSE TARNELEPING nr 18

RMK dokumendiregistris leping nr. 3-3.6.3/2024/8

Kuressaare, 13.06.2024

1. LEPINGUPOOLED

OSTJA: AS Kuressaare Soojus, esindaja juhatuse liige Ahti Puur

MÜÜJA: Riigimetsa Majandamise Keskus, turustusspetsialist Üllar Rosin

2. LEPINGU ESE

Müüja kohustub müüma ja tarnima ostjale hakkpuitu (edaspidi “kütus”).

3. KÜTUSE KVALITEET JA VASTAVUS KÄESOLEVA LEPINGU TINGIMUSTELE

3.1. Kütus käesoleva lepingu tähenduses on ümarpuust, tüvestest, raidmetest ja võsast (sh. saetööstuse jääkidest) hakkimise teel valmistatud hakkpuit. Kütus ei tohi sisaldada võõrkehi ega lisandeid (liiv, muld, kivid, plastik, kumm, kemikaalid, värvid, asfalt, metall jne), lund, jäätükke. Lammutuspuidust ja keemiliselt töödeldud puidust valmistatud kütus ei ole lubatud.

3.2. Kütuse kvaliteet vastab energiaressursside börsi operaatori BALTPOOL poolt kinnitatud

toodete spetsifikatsioonist **kvaliteediklassile SM3**.

3.3. Juhul, kui ostja avastab kütuse vastuvõtmisel selle mittekvaliteetsuse või mittevastavuse lepinguga, peab ostja teavitama sellest müüjat ja esitama pretensiooni käesoleva lepingu p. 9.1 ettenähtud tähtaja jooksul.

3.4. Mittekvaliteetseks või lepingu tingimustele mittevastavaks tunnistatud kütuse on müüja kohustatud ostja nõudmisel, kas:

3.4.1. vahetama puudustega kütuse oma kulul ümber puudusteta kütuse vastu ostjaga kokkulepitud tähtaja jooksul;

3.4.2. alandama kokkuleppel ostjaga kütuse maksumust.

4. TARNEPERIOOD JA TARNETINGIMUSED

4.1. Tarneperiood algab **01.07.2024 ja lõpeb 30.06.2025**.

4.2. Tarnekogus on **27 800** puistekuupmeetrit (edaspidi m3) kütust tarneperioodi jooksul.

4.3. Kütuse tarnegraafik kuude kaupa on toodud käesoleva lepingu lisas nr 1.

4.4. Ostjal on õigus vähendada ostetava kütuse kogust kuni 25%, teatades sellest müüjale ette vähemalt 30 kalendripäeva.

4.5. Kütuse kogust arvestatakse auto konteineri või haagise ruumala järgi kuupmeetrites. Esimese koorma saabumisel mõõdetakse konteiner või haagis ostja esindaja poolt üle. Kütuse veol kasutataval multilifti konteineril peab maht olema märgitud konteineri esiküljele. Kütuse kogus määratakse kauba vastuvõtmisel.

4.6. Kütus toimetatakse müüja poolt ja müüja kulul tagant tühjendatavate (mahakerivate, tõukavate) veokitega ning taha või küljele kallutavate konteinerveokitega ostja laoplatsile asukohaga **Kalevi 1a, Kuressaare (DPU, Incoterms 2020)**.

5. KÜTUSE ÜLEANDMISE-VASTUVÕTMISE TINGIMUSED

5.1. Kütus antakse üle:

5.1.1. koguseliselt kuupmeetrites mõõdetuna kauba vastuvõtmisel;

5.1.2. kvaliteediliselt vastavalt käesolevas lepingus sätestatule.

5.2. Tarnitud kütuse vastuvõtmist kinnitab ostja esindaja saatelehe elektroonilises süsteemis.

5.3. Müüja kohustub tellitud kütuse ostjale üle andma ja ostja kohustub kütuse vastu võtma punktis 4.6 näidatud ostja laoplatsil.

6. KÜTUSE HIND

6.1. Kütuse hind müüja poolt tarnituna ja maha laetuna ostja laoplatsile (vt p. 4.6) on:

6.1.1. augustis ja septembris 2024.a. tarnitava 6800 m3 eest **17,80 €/m3**;

6.1.2. alates oktoobrist 2024.a. tarnitavate koguste eest **19,20 €/m3**.

6.2. Punktis 6.1 toodud hinnale lisandub käibemaks.

7. MAKSETINGIMUSED JA ARVELDUSKORD

7.1. Müüja esitab ostjale arve tarnitud kütuse eest vähemalt kord kuus e-arvena (masinloetav arve). Ostja e-arvete vastuvõtmise teenusepakkuja on Telema.

7.2. Ostja kohustub tasuma arved 21 (kakskümmend üks) kalendripäeva jooksul arvete kättesaamise kuupäevast arvates. Tasumise all mõeldakse raha laekumist müüja arveldusarvele.

7.3 Tarnija kohustub arvele vajadusel lisama hakkpuidu päritolu tõendavad dokumendid (katastri number, metsateatis jms) vastavalt kehtivatele õigusaktidele.

8. OMANDIÕIGUS JA KAHJUSTUMISOHT

8.1. Omandiõigus ja tarnitud kütuse juhusliku hävimise ja kahjustumise riisiko lähevad üle ostjale, kui müüja poolt kohale toimetatud kütus on vastavalt käesoleva lepingu tingimustele vastuvõtupunktis kokkulepitud kohta maha laaditud.

9. PRETENSIOONIDE ESITAMINE

9.1. Ostjal on õigus esitada müüjale pretensioonid kütuse puuduste, lepingule mittevastavuse kohta hiljemalt 5 (viie) kalendripäeva jooksul.

9.2. Pretensioonis peab olema näidatud:

- kütuse kogus, mille kohta pretensioon esitatakse;

- saatelehe number ja kuupäev;

- pretensiooni sisu;

- ostja nõudmised.

9.3. Müüja peab saadud pretensiooni läbi vaatama ja vastama 5 (viie) kalendripäeva jooksul pretensiooni saamise päevast.

9.4. Juhul kui ostja ei esita pretensiooni käesolevas lepingus p. 9.1 nimetatud ajal kaotab ta õiguse pretensiooni esitada.

9.5 Pretensiooni võib esitada ka telefoni teel, teatades avastatud mittekvaliteetsest kütusest.

10. POOLTE VASTUTUS

10.1 Lepinguliste kohustuste täitmata jätmise või mittekohase täitmise korral, sealhulgas täitmisega viivitamisel, kannavad Pooled teineteise ees varalist vastutust.

10.2. Juhul, kui ostja viivitab kütuse eest tasumisega üle käesolevas lepingus p. 7.2 näidatud aja, on müüjal õigus nõuda ostjalt viiviseintressi (viivist) 0,05 (null koma null viis) % päevas tähtaegselt tasumata summast.

10.3 Juhul kui kui tarnekohustuse rikkumise tõttu peab Ostja ostma asenduseks kallimat kütust või põletame hakkpuidu asemel põlevkiviõli, siis on ostjal õigus nõuda müüjalt tekkinud hinnavahe kompenseerimist.

11. LEPINGU RIKKUMISE VABANDATAVUS.

11.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida pooled ei saanud mõjutada, ei võinud ega pidanud ette nägema ega ära hoidma. Nimetatud asjaolu olemasolu peab olema tõendatav ning vaatamata eelnimetatud ettenägemata asjaoludele, on pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

11.2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise.

12. MUUD TINGIMUSED

12.1. Käesolevat lepingut võib muuta lepingupoolte kirjalikul kokkuleppel. Nimetatu järgimata jätmisel on muudatus tühine. Muudatused jõustuvad pärast allakirjutamist mõlema lepingupoole poolt või lepingupoolte määratud tähtajal.

12.2. Kõik käesolevast lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse vaidlus Harju Maakohtus.

12.3. Kõigi küsimuste lahendamisel, mis ei ole reguleeritud käesoleva lepinguga, juhinduvad pooled kehtivatest seadustest.

12.4. Osapooltel ei ole õigust endale võetud kohustusi delegeerida kolmandatele isikutele, ilma teise poole nõusolekuta.

12.5. Pooled kohustuvad koheselt, kuid mitte hiljem kui kümne kalendripäeva jooksul peale lepingus märgitud kontaktandmete muutumist, teatama teisele poolele vastavatest muudatustest.

12.6. Poolte kontaktisikud kütuse tarnimise ja vastuvõtmise osas on:

12.6.1. Ostja poolt Maren Rannala, mob. 5344 3697, Ago Aav, mob. 5332 5559;

12.6.2. Müüja poolt logistik Meelis Tamm, mob. 512 9232, talituse juhataja Erkki Etverk

13. KONFIDENTSIAALSUS

Pooled loevad käesolevas lepingus sätestatud kauba hinda konfidentsiaalseks ning kohustuvad seda mitte avaldama kolmandatele isikutele, v.a Poolte töötajad, finantseerijad ja nõustajad kui ei ole kokku lepitud teisiti.

14. LEPINGU KEHTIVUS

Leping kehtib alates viimasest digitaalallkirjast kuni 30.06.2025.a.

15. POOLTE ANDMED

OSTJA: AS KURESSAARE SOOJUS MÜÜJA: Riigimetsa Majandamise Keskus

Reg. Nr. 10105549 Reg. nr. 70004459

Kalevi 1a, Kuressaare 93815 Sagadi küla, Haljala vald 45403

Tel. +372 453 1270 Tel. +372 676 7500; +372 514 2146

e-post: [info@kuressaaresoojus.ee](mailto:info@kuressaaresoojus.ee) e-post: ullar.rosin@rmk.ee

Allkirjastatud digitaalselt Allkirjastatud digitaalselt

Ahti Puur Üllar Rosin

Kütuse tarnelepingu nr 18 lisa nr 1: Tarnegraafik 13.06.2024

Müüja ja ostja on kokku leppinud kütuse orienteeruva tarnegraafiku perioodil juuli 2024 kuni juuni 2025 alljärgnevalt:

|  |  |  |  |  |
| --- | --- | --- | --- | --- |
| Juuli | 2024 |  | 0 | m3 |
| August ja september | 2024 |  | 6800 | m3 |
| Oktoober | 2024 |  | 3000 | m3 |
| November | 2024 |  | 3000 | m3 |
| Detsember | 2024 |  | 3000 | m3 |
| Jaanuar | 2025 |  | 3000 | m3 |
| Veebruar | 2025 |  | 3000 | m3 |
| Märts | 2025 |  | 3000 | m3 |
| Aprill | 2025 |  | 3000 | m3 |
| Mai | 2025 |  | 0 | m3 |
| Juuni | 2025 |  | 0 | m3 |
|  |  |  |  |  |
| **Kokku** |  |  | **27800** | m3 |

Kütuse vastuvõtt toimub tööpäevadel ajavahemikus kell 8.00 kuni 17.00.

Ostja Müüja

Allkirjastatud digitaalselt Allkirjastatud digitaalselt

Ahti Puur Üllar Rosin